Hry dobrej vôle

Hry dobrej vôle (anglicky: Goodwill Games) boli medzinárodné multi-športové podujatia organizované v rokoch 19862001.

 História 
Iniciátorom myšlienky vzniku Hier dobrej vôle bol americký mediálny magnát Ted Turner, majiteľ televíznej spoločnosti CNN. Poslaním tohto podujatia bolo obnovenie športových zápolení medzi USA a ZSSR v období studenej vojny. V 80. rokoch 20. storočia politika čoraz viac zasahovala do športu, dôsledkom čoho bol bojkot LOH 1980 v Moskve zo strany USA a niektorých krajín tzv. západného bloku, športovci Sovietskeho zväzu a štáty východného bloku sa zasa nezúčastnili LOH 1984 v Los Angeles. Prvé "Hry zmierenia" sa konali v roku 1986 v Moskve za účasti 3 000 športovcov zo 79 krajín. Vo výprave Česko-Slovenska bolo takmer 100 športovcov, ktorí získali šesť strieborných a dve bronzové medaily. Zo Slovákov prispeli do medailovej zbierky tenista Marián Vajda, vzpierač Anton Baraniak a členovia hádzanárskeho mužstva ČSSR. Hry sa konali podobne ako olympijské hry každé štyri roky uprostred olympijského cyklu, striedavo v oboch krajinách. V roku 1990 v Seattle obsadili basketbalistky ČSFR 8. miesto, pričom prevažnú časť tímu tvorili slovenské hráčky.  

Prvé medaily pre samostatné Slovensko vybojovala v roku 1994 v ruskom Petrohrade plavkyňa Martina Moravcová, ďalšie cenné kovy získala v roku 1998 v New Yorku. V roku 2001 sa hry prvýkrát konali mimo územia USA či Ruska, dejiskom bolo austrálske mesto Brisbane. Na týchto hrách opäť excelovala Moravcová, keď získala päť medailí, z toho dve individuálne a tri ako členka výberu Európy. Medzi účastníkmi bola tiež vzpieračka Zuzana Kováčová. Jediné zimné Hry dobrej vôle sa konali v roku 2000 v Lake Placid. Pôvodná myšlienka podujatia po páde totalitných režimov vo východnej Európe postupne strácala svoj význam, plánované hry v roku 2005, zimné v Calgary a letné vo Phoenixe sa už neuskutočnili.

 Letné Hry dobrej vôle  
RokUsporiadateľMedaily Slovákov<center>1986<center> MoskvaSúbor:Med 2.png Marián Vajda, tenis, dvojhra Súbor:Med 2.png Marián Vajda, tenis, štvorhra (s Karlom Nováčkom)Súbor:Med 2.png Anton Baraniak, vzpieranie, do 110 kgSúbor:Med 3.png Peter Mesiarik, Ľubomír Švajlen, Milan Brestovanský, Martin Lipták,  Milan Foľta, Ján Sedláček, Csaba Szücs, družstvo <center>1990<center> SeattleSlovensko nezískalo medailu<center>1994<center> PetrohradSúbor:Med 3.png Martina Moravcová, plávanie, 200 m v.sp.Súbor:Med 3.png Martina Moravcová, plávanie, 100 m motýlik<center>1998<center> New YorkSúbor:Med 1.png Martina Moravcová, plávanie, 100 m v.sp.Súbor:Med 1.png Martina Moravcová, plávanie, 4 × 100 m v.sp. výber svetaSúbor:Med 2.png Martina Moravcová, plávanie, družstvo výberu sveta<center>2001<center> BrisbaneSúbor:Med 1.png Martina Moravcová, plávanie, 100 m motýlikSúbor:Med 1.png Martina Moravcová, plávanie, 4 × 100 m v.sp.  výber EurópySúbor:Med 2.png Martina Moravcová, plávanie, 4 × 100 m pol.preteky  výber EurópySúbor:Med 3.png Martina Moravcová, plávanie, 100 m v.sp.Súbor:Med 3.png Martina Moravcová, plávanie, družstvo  výberu Európy

 Zimné Hry dobrej vôle 
RokUsporiadateľMedaily Slovákov2000 Lake PlacidSúbor:Med 2.png Jaroslav Slávik, sane

 Pozri aj 
Družba 84
Svetové hry
Univerziáda

 Referencie 

Kategória:Športové podujatia
Kategória:Multi-športové podujatia
Kategória:Športové súťaže